Литерарни конкурс Библиотеке „Вук Караџић“ Ковин за 2023.год.

Библиотека „Вук Караџић“ Ковин, у част Дана библиотеке, расписала је литерарни конкурс за ученике основних школа са територије општине Ковин. Циљ конкурса је развијање креативности и талената код деце и промовисање књиге и читања. Право учешћа имају сви ученици ковинских школа од 1.до 8.разреда. Радови треба да буду самостална дечја остварења. Аутентичност младих је важан аспект обрађене тематике.

Теме за ученике од 1-4.разреда ОШ

* **Особа којој се дивим;**
* **Ми се разумемо;**
* **Најдража успомена;**
* **Како сам обрадовао/обрадовала члана породице.**

Теме за ђаке од 5-8.разреда ОШ

* **Моје место среће**;
	+ **Анегдота из ђачког живота**;
	+ **Волим свој град/село**;
	+ **И данас прекидају детињство мојих вршњака**.

Један примерак рукописа треба послати под шифром најкасније до 20.марта 2023.године на адресу **Библиотека „Вук Караџић“ Ковин, ул. Цара Лазара 100, 26220 Ковин**

Радове можете послати поштом или донети појединачно у библиотеку или доставити преко предметног наставника из школе. Колегинице које раде у огранцима исто ће сакупљати радове. Жири за додељивање награда чиниће професори разредне наставе (за ниже разреде), а за ученике виших разреда професори српског језика. Три најуспешнија рада из сваке категорије, према оцени стручног жирија, биће награђена поклон књигама и дипломама. Најбољи радови биће објављени на сајту, ФБ страници библиотеке и промовисани на изложби наше установе. **Додела награда биће организована на Дан библиотеке 30.марта 2023.год.** За тачно време школе ће бити благовремено обавештене.

Фото: архива 2022.